Joachim av Danmark

Joachim, prins til Danmark (Joachim Holger Waldemar Christian) (født 7. juni 1969) er yngste sønn av dronning Margrethe II og prins Henrik av Danmark. Han ble født tolv måneder etter storebroren kong Frederik. Joachim bærer tittelen prins til Danmark, der «til» indikerer arverett til tronen. Andre prinser bærer prins av Danmark som tittel.

18. november 1995 giftet han seg med Alexandra Manley, en bankfunksjonær fra Hongkong med røtter i Storbritannia, Kina, Polen og Østerrike. De har sønnene Nikolai (født 1999) og Felix (født 2002). I september 2004 ble prins Joachim og prinsesse Alexandra separert. Paret ble skilt 8. april 2005.

Prins Joachim har studert både landbruk og praktisk forretningsdrift. Han eide Schackenborg slott i Sønderjylland fra 1993 til 2014, da godset ble overdratt til en stiftelse.

Prins Joachim overtok i 2009 embetet som ordenskansler for de danske ordener, Elefantordenen og Dannebrogordenen.«Joachim erstatter Henrik», BT, 11. september 2009. Han er selv elefantridder og storkommandør av Dannebrogordenen. Joachim ble i 1991 tildelt storkors av St. Olavs Orden.

Den 24. mai 2008 giftet Joachim seg med Marie Cavallier i Møgeltønder kirke. Hun tituleres etter bryllupet Hennes Kongelige Høyhet Prinsesse Marie av Danmark, Grevinne av Montpezat.

Mandag 4. mai 2009 fikk de sønnen Henrik. Tirsdag 24. januar 2012 ble en datter, Athena, født.

Han har tjenestegjort i militæret. I 2020 ble prins Joachim utnevnt til forsvarsattaché ved Danmarks ambassade i Paris. Han ble samtidig forfremmet til brigadegeneral.

 Utmerkelser 
Prins Joachim er innehaver av en rekke danske og utenlandske ordener og utmerkelser:«Hans Kongelige Højhed Prins Joachim» , kongehuset.dk.

Danske dekorasjoner
 Ridder av Elefantordenen 
 Storkommandør av Dannebrogordenen 
 Dannebrogordenens hederstegn
 Erindringsmedaljen i anledning av Dronning Margrethe IIs 70-års fødselsdag Erindringsmedalje i anledning av 50-årsdagen for Dronning Ingrids ankomst til Danmark
 Erindringsmedalje i anledning av Dronning Margrethe og Prins Henriks sølvbryllup
 Erindringsmedalje i anledning av Dronning Margrethe II 25-års regjeringsjubileum Minnemedaljen for Kong Frederik IXs 100-årsdag
 Dronning Ingrids minnemedalje
 Erindringsmedaljen i anledning av Prinsgemalens 75-års fødselsdag
 Reserveofficersforeningen i Danmarks hederstegn

Utenlandske dekorasjoner
 Storkors av Kroneordenen, Belgia
 Krysantemumsordenen, Japan
 Storkors av Sydkorsordenen, Brasil
 Storkors av Stara Planina-ordenen, Bulgaria
 Storkors av Finlands hvite roses orden, Finland Storkors av Gjenfødelsesordenen, Jordan
 Storkors av Adolf av Nassaus sivile og militære fortjenstorden, Luxembourg
 1. klasse av De tre guddommelige makters orden, Nepal
 Storkors av St. Olavs Orden, Norge Storkors av Stjerneordenen, Romania
 Storkors av Nordstjerneordenen, Sverige
 Storkors av Forbundsrepublikken Tysklands fortjenstorden, Tyskland

 Referanser 

 Eksterne lenker 




Kategori:Danske prinser
Kategori:Huset Glücksburg
Kategori:Riddere av Elefantordenen
Kategori:Storkommandører av Dannebrogordenen
Kategori:Storkors av St. Olavs Orden
Kategori:Personer fra København
Kategori:Gjenfødelsesordenen